Ужо некалькі разоў лячылася ад алкагалізму сямейная пара з Докшыц, у якой трое непаўналетніх дзяцей. Зараз яны зноў не п’юць, і ў сям’і поўны лад. Але ці надоўга? Забралі дзіця ў Іны Ждановіч з Крулеўшчыны. Калі жанчына запівае, то ў кватэры днююць і начуюць асобы адпаведных паводзін з усяго наваколля. Дачакалася пазбаўлення бацькоўскіх правоў на выхаванне сына Ганна Зямчонак з Бягомля. Алкаголь знішчыў у жанчыны ўсе мацярынскія пачуцці. У той момант, калі дзіця забралі ў прытулак, яна з’явілася дадому толькі праз тыдзень. Зараз хлопчык знаходзіцца ў доме сямейнага тыпу, а мама лечыцца ў ЛПП.